Forslag til RÅDETS AFGØRELSE om den holdning, Den Europæiske Union skal indtage i Den Blandede Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, vedrørende ændring af landbrugskomitéens afgørelse nr. 2/2003 /* COM/2014/034 final */





BEGRUNDELSE 1. BAGGRUND FOR FORSLAGET Aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt "aftalen") trådte i kraft den 1. juni 2002. I 2011 vedtog parterne bilag 12 til aftalen, som omhandler beskyttelse af oprindelsesbetegnelser og geografiske betegnelser for landbrugsprodukter og fødevarer. I henhold til artikel 15, stk. 6, i bilag 12 til aftalen bistår arbejdsgruppen for "BOB/BGB", Den Blandede Landbrugskomité (i det følgende benævnt "landbrugskomitéen"), når denne anmoder om det. Ved landbrugskomitéens afgørelse nr. 2/2003 blev arbejdsgrupperne nedsat og deres respektive arbejdsområder fastlagt. Efter vedtagelsen af bilag 12 til aftalen er det nødvendigt at ændre komitéens afgørelse nr. 2/2003, navnlig hvad angår arbejdsgruppen for "BOB/BGB's" hjemmel i aftalen og arbejdsområder. 2. RESULTAT AF HØRINGER AF INTERESSEDE PARTER OG KONSEKVENSANALYSER Forslaget omhandler en ændring af landbrugskomitéens afgørelse nr. 2/2003, for så vidt angår arbejdsgruppen for "BOB/BGB's" hjemmel i aftalen og arbejdsområder. Teksten til landbrugskomitéens afgørelse er udarbejdet i samarbejde med de schweiziske myndigheder. Der er ikke foretaget nogen konsekvensanalyse. 3. JURIDISKE ASPEKTER AF FORSLAGET Afgørelsen er truffet på grundlag af traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9. 2014/0015 (NLE) Forslag til RÅDETS AFGØRELSE om den holdning, Den Europæiske Union skal indtage i Den Blandede Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, vedrørende ændring af landbrugskomitéens afgørelse nr. 2/2003 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9, under henvisning til forslag fra Europa-Kommissionen og ud fra følgende betragtninger: (1) Aftalen mellem Det Europæiske Fællesskab og Det Schweiziske Forbund om handel med landbrugsprodukter[1] (i det følgende benævnt "aftalen") trådte i kraft den 1. juni 2002. (2) I henhold til aftalens artikel 6 er der nedsat en Blandet Landbrugskomité (i det følgende benævnt "landbrugskomitéen"), der har til opgave at forvalte aftalen og sikre, at den anvendes korrekt. (3) I overensstemmelse med artikel 6, stk. 4 og 7, i aftalen vedtog landbrugskomitéen den 21. oktober 2003 sin forretningsorden[2] og nedsatte de arbejdsgrupper, der er nødvendige for forvaltningen af bilagene til aftalen[3]. (4) Landbrugskomitéens afgørelse nr. 2/2003 nedsatte en række arbejdsgrupper, heriblandt arbejdsgruppen for "BOB/BGB", og fastlagde deres arbejdsområder. I overensstemmelse med bilaget til afgørelsen har arbejdsgruppen for "BOB/BGB" især ansvar for at undersøge den gensidige beskyttelse af BOB og BGB. (5) I 2011 indgik Den Europæiske Union og Det Schweiziske Forbund en aftale om beskyttelse af oprindelsesbetegnelser og geografiske betegnelser for landbrugsprodukter og fødevarer[4], som ændrer den oprindelige aftale, idet der blev tilføjet et nyt bilag 12 vedrørende beskyttelse af oprindelsesbetegnelser og geografiske betegnelser for landbrugsprodukter og fødevarer. (6) Den bilaterale arbejdsgruppe for "BOB/BGB" blev samlet for at gennemgå ændringen af landbrugskomitéens afgørelse nr. 2/2003 og tage højde for ændringerne, for så vidt angår arbejdsgruppen for "BOB/BGB's" arbejdsområde. (7) Landbrugskomitéens afgørelse nr. 2/2003 vedrørende nedsættelse af arbejdsgrupperne og fastlæggelse af deres ansvarsområder bør derfor ændres — VEDTAGET DENNE AFGØRELSE: Artikel 1 Den Europæiske Unions holdning i Den Blandede Landbrugskomité, der er nedsat i henhold til artikel 6 i aftalen mellem Det Europæiske Fællesskab og Det Schweiziske Forbund om handel med landbrugsprodukter, er baseret på Den Blandede Landbrugskomités udkast til afgørelse, der er vedlagt nærværende afgørelse som bilag. Unionens repræsentanter i Det Blandede Landbrugsudvalg kan tiltræde mindre ændringer i udkastet til afgørelsen, uden at Rådet vedtager yderligere afgørelser. Artikel 2 Den Blandede Landbrugskomités afgørelse offentliggøres i Den Europæiske Unions Tidende. Artikel 3 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den […]. På Rådets vegne Formand [1] EFT L 114 af 30.4.2002, s. 132. [2] Fælles holdning vedtaget af Rådet den 21. juli 2003; Den Blandede Komités afgørelse nr. 1/2003 af 21. oktober 2003 om vedtagelse af Den Blandede Komités forretningsorden (EUT L 303 af 21.11.2003, s. 24). [3] Fælles holdning vedtaget af Rådet den 21. juli 2003; Den Blandede Komités afgørelse nr. 2/2003 af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder (EUT L 303 af 21.11.2003, s. 27). [4] EUT L 297 af 16.11.2011, s. 3. BILAG UDKAST DEN BLANDEDE LANDBRUGSKOMITÉS AFGØRELSE Nr. 2/2014 af … om ændring af Den Blandede Landbrugskomités afgørelse nr. 2/2013 DEN BLANDEDE LANDBRUGSKOMTÉ HAR — under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter, særlig artikel 6, stk. 7, og ud fra følgende betragtninger: (1) Aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt "aftalen") trådte i kraft den 1. juni 2002. (2) Bilag 12 til aftalen omhandler beskyttelse af oprindelsesbetegnelser og geografiske betegnelser for landbrugsprodukter og fødevarer. (3) I henhold til artikel 15, stk. 6, i bilag 12 til aftalen bistår arbejdsgruppen for "BOB/BGB", Den Blandede Landbrugskomité (i det følgende benævnt "landbrugskomitéen"), når denne anmoder om det. (4) Landbrugskomitéens afgørelse nr. 2/2003 nedsatte arbejdsgrupperne og fastlagde deres respektive arbejdsområder. (5) Efter vedtagelsen af aftalen om beskyttelse af oprindelsesbetegnelser og geografiske betegnelser for landbrugsprodukter og fødevarer af 1. december 2011, der tilføjer bilag 12 til den oprindelige aftale, er det nødvendigt at ændre landbrugskomitéens afgørelse nr. 2/2003, navnlig hvad angår arbejdsgruppen for "BOB/BGB's" hjemmel i aftalen og arbejdsområder — VEDTAGET DENNE AFGØRELSE: Artikel 1 I bilaget til Det Blandede Landbrugsudvalgs afgørelse nr. 2/2003 af 21. oktober 2003 vedrørende nedsættelse af arbejdsgrupperne og deres ansvarsområder, for så vidt angår arbejdsgruppen for "BOB/BGB", foretages følgende ændringer: (1) Stykket Arbejdsgruppen for "BOB og BGB" erstattes af: "Arbejdsgruppen for "BOB og BGB" Hjemmel i aftalen (bilag 12) Artikel 15, stk. 6, i bilag 12 vedrørende beskyttelse af oprindelsesbetegnelser og geografiske betegnelser for landbrugsprodukter og fødevarer. Arbejdsgruppens arbejdsområder i henhold til artikel 15 1. Behandle alle spørgsmål vedrørende bilag 12 og dets anvendelse. 2. Med mellemrum undersøge udviklingen i parternes love og administrative bestemmelser på de af bilag 12 omfattede områder. 3. Udforme forslag, som forelægges Den Blandede Landbrugskomité med henblik på tilpasning og ajourføring af appendikserne til bilag 12." Artikel 2 Denne afgørelse træder i kraft den ... 2013. Udfærdiget i ..., den … For Den Blandede Landbrugskomité Leder af Den Europæiske Unions delegation || Formand og leder af den schweiziske delegation || Komitéens sekretær Susana MARAZUELA-AZPIROZ || Jacques CHAVAZ || Ioannis VIRVILIS